smcproject/ml-wiki-sentences huggingface dataset:
ഈ ഗുഹയിലെ കുറ്റമറ്റ അക്വാസ്റ്റിക്സ് കാരണം ഈ ഗുഹയുടെ രൂപത്തിൽ ഒരു ഇയർ ട്രമ്പറ്റ് നിർമ്മിച്ചിട്ടുണ്ട്.
അതിന് മാറ്റംവരുത്താവുന്ന ഒരു കുഴലാണ് ഉള്ളത്.
രാഷ്ട്രീയ ലാഭത്തിനായി ഉപയോഗിക്കുന്ന രഹസ്യനിരീക്ഷണങ്ങളെയും ഇയർ ഓഫ് ഡയോണീഷ്യസ് എന്ന് വിളിക്കാറുണ്ട്.
2023-ൽ പുറത്തിറങ്ങിയ ഇന്ത്യാന ജോൺസ് ആൻഡ് ദി ഡയൽ ഓഫ് ഡെസ്റ്റിനി എന്ന ചിത്രത്തിലെ ആർക്കിമിഡീസിന്റെ ശവകുടീരത്തിന്റെ സ്ഥാനമായാണ് ഈ ഗുഹ ചിത്രീകരിച്ചിരിക്കുന്നത്.
ഇതും കാണുക ഗുഹകളുടെ പട്ടിക ഇറ്റലിയിലെ ഗുഹകളുടെ പട്ടിക കുറിപ്പുകൾ അവലംബങ്ങൾ പുറത്തേക്കുള്ള കണ്ണികൾ
Media related to Ear of Dionysius at Wikimedia Commons സൗണ്ട് ടൂറിസം സൈറ്റിലെ ശബ്ദശാസ്ത്രത്തിന്റെ വിവരണം ഡയോനിഷ്യസിന്റെ ചെവി സന്ദർശിക്കുന്നതിനുള്ള ഒരു ഗൈഡ് Archived 2023-04-17 at the Wayback Machine .
ഫലകം:Archaeological sites in Sicily
ഇര തേടുന്ന മനുഷ്യർ ഇംഗ്ലീഷ് വിലാസം https://ml.wikipedia.org/wiki/Ira_Thedunna_Manushyar
കെ. സുകുമാരൻ നായർ സംവിധാനം ചെയ്ത് 1981 ൽ പുറത്തിറങ്ങിയ ഒരു മലയാള ചിത്രമാണ് ഇര തേടുന്ന മനുഷ്യർ .
ചിത്രത്തിൽ മധു , ജയഭാരതി , സത്താർ , ആറന്മുള പൊന്നമ്മ എന്നിവർ പ്രധാന കഥാപാത്രങ്ങളെ അവതരിപ്പിച്ചു.
ജി ദേവരാജനാണ് ചിത്രത്തിലെ ഗാനങ്ങളുടെ സംഗീതം നിർവ്വഹിച്ചത്.
അഭിനേതാക്കൾ മധു ജയഭാരതി സത്താർ വിൻസെന്റ് ആറന്മുള പൊന്നമ്മ കെ.പി.‌എ.
സി. അസീസ് ധന്യ വിൻസെന്റ് ഗാനങ്ങൾ
ജി. ദേവരാജനാണ് ചിത്രത്തിലെ ഗാനങ്ങൾക്ക് സംഗീതം നൽകിയിരിക്കുന്നത്.
വരികൾ രചിച്ചത് ബിച്ചു തിരുമലയും ചുനക്കര രാമൻകുട്ടിയും ചേർന്നാണ് ക്ര.
ഗാനം ഗായകർ വരികൾ നീളം (m: ss) 1 "ഹൃദയ മോഹങ്ങൾ" പി.ജയചന്ദ്രൻ , പി. മാധുരി ചുനക്കര രാമൻകുട്ടി 2 "ലക്ഷം ലക്ഷം കിനാവുകൾ" പി. മാധുരി ബിച്ചു തിരുമല 3 "മീശ ഇന്ത്യൻ മീശ" കെ.ജെ യേശുദാസ് ചുനക്കര രാമൻകുട്ടി 4 "സുഗന്ധ ശീതള" വാണി ജയറാം ബിച്ചു തിരുമല അവലംബം പുറത്തേയ്ക്കുള്ള കണ്ണികൾ Ira Thedunna Manushyar ഇന്റർനെറ്റ് മൂവി ഡാറ്റാബേസിൽ
ഇര ഇംഗ്ലീഷ് വിലാസം https://ml.wikipedia.org/wiki/Ira_(film)
നവാഗതനായ സൈജു എസ് എസിന്റെ സംവിധാനത്തിൽ ഉണ്ണി മുകുന്ദനും ഗോകുൽ സുരേഷും  മുഖ്യ വേഷത്തിലഭിനയിച്ചു 2018-ൽ പുറത്തിറങ്ങിയ മലയാള ചലച്ചിത്രമാണ് ഇര .
പ്രണയവും പ്രതികാരവും ഇടകലർന്ന കഥയിൽ മിയ ജോർജ്, നിരഞ്ജന അനൂപ്, അലെൻസിയർ, ലെന , കൈലാഷ്,ശങ്കർ രാമകൃഷ്ണൻ തുടങ്ങിയവരും അഭിനയിച്ചിരിക്കുന്നു.
വൈശാഖും , ഉദയ്‌കൃഷ്ണയും ചേർന്നു ആദ്യമായി നിർമിച്ച ചിത്രം കൂടിയാണ് ഇര .
സംഗീതം ഗോപി സുന്ദർന്റേതാണ് .
ഈ ത്രില്ലർ സിനിമയുടെ രചന നിർവഹിച്ചിരിക്കുന്നത് നവീൻ ജോൺ ആണ്.
2017 നവംമ്പർ ഒന്നിന് ഷൂട്ടിംഗ് തുടങ്ങിയ ഈ ചിത്രം റിലീസ് ആയതു 2018 മാർച്ച് 16-ന്  ആണ്.
ഡോക്ടർ ആര്യൻ( ഗോകുൽ സുരേഷ് ), ജെന്നിഫർ( നിരഞ്ജന അനൂപ് ) എന്ന ഒരു യുവതിയുമായി പ്രണയത്തിൽ ആണ്.
ഒരു നാൾ താൻ ജോലി ചെയുന്ന ആസ്പ്പത്രിയിൽ ചികിത്സക്കായി എത്തിയ മന്ത്രി ചാണ്ടിയുടെ ( അലെൻസിയർ ) മരണവുമായി ബന്ധപ്പട്ടു ആര്യനെ കേരള പോലീസ് അറസ്റ്റ് ചെയുന്നു.
എന്നാൽ ആര്യൻ പറയുന്നത് താൻ നിരപരാധി ആന്നെന്നും പോലീസ് മനഃപൂർവം തന്നെ കുറ്റക്കാരനാക്കാൻ, കേസിൽ പ്രതി ചേർത്തതും ആണെന്നാണ്.
ഇവരുടെ ഇടയിലേക്ക് രാജീവ് ( ഉണ്ണി മുകുന്ദൻ ) എന്ന യുവാവ് കടന്നു വരുന്നതോടെ കാര്യങ്ങൾക്കു വ്യതി ചലനം സംഭവിക്കുന്നതും, തുടർന്നുള്ള സംഭവ വികാസങ്ങളുമാണ് ആണ് ചിത്രത്തിന്റെ മുഖ്യ പ്രമേയം.
ഇര എന്ന ചിത്രം പൂർണ്ണമായും ഒരു ത്രില്ലർ വിഭാഗത്തിൽ പെടുന്നു അഭിനേതാക്കൾ ഉണ്ണി മുകുന്ദൻ -രാജീവ് ഗോകുൽ സുരേഷ് - ഡോ ആര്യൻ നിരഞ്ജന അനൂപ് - ജെന്നിഫർ മിയ ജോർജ് ലെന അലെൻസിയർ പാഷാണം ഷാജി ശങ്കർ രാമകൃഷ്ണൻ കൈലാഷ് - സതീഷ് ബാലചന്ദ്രൻ ചുള്ളിക്കാട് പ്രേം പ്രകാശ് നീരജ - താര മെറീന മൈക്കിൾ - കാവ്യ നിർമൽ പാലാഴി നിർമ്മാണം
ചലച്ചിത്ര സംവിദായകനായ വൈശാഖും നിരവധി ചിത്രങ്ങൾക്കു തൂലിക ചലിപ്പിച്ച ഉദയ്‌കൃഷ്ണയും ചേർന്നു ആദ്യമായി നിർമിച്ച ചിത്രം കൂടിയാണ് ഇര .
ബോംബെ മാർച്ച് 12 എന്ന സിനിമയിൽ ഉണ്ണി മുകുന്ദനായി ഡബ്ബ് ചെയ്ത സൈജു എസ് എസ് ആണ് ഈ ത്രിലർ സിനിമയുടെ സംവിധയകൻ .
സൈജു ഇതിനു മുൻപ് നിരവതി തവണ വൈശാഖിന്റെ അസ്സോസിയേറ്റ് ആയും പ്രവർത്തിച്ചിട്ടുണ്ട്.
ഇരയുടെ ചിത്രീകരണം ആരംഭിച്ചത് 2017 നവംബർ 1-ന്നാണ്.
ഉണ്ണി മുകുന്ദനും, ഗോകുൽ സുരേഷ് ഗോപിയും പ്രധാന കഥപാത്രങ്ങളായ രാജിവിനെയും ആര്യനെയും അവതരിപ്പിച്ചു.
ഗോകുലിന്റെ മൂന്നാമത്തെ ചിത്രമാണ് ഇര , ഉണ്ണി മുകുന്ദനുമായി രണ്ടാമത്തെയും.
ഏറെ തിരച്ചിലുകൾക്കൊടുവിൽ മിയ ജോർജും നിരഞ്ജന അനൂപും ചിത്രത്തിലെ നായികമാരായി കരാർ ഒപ്പിട്ടു.
ഇര എന്ന ചിത്രത്തിന്റെ രചന നിർവഹിച്ചിരിക്കുന്നത് നവീൻ ജോൺ ആണ്, സുധീർ സുരേന്ദ്രൻ ഛായാഗ്രഹണവും ചിത്രീകരിച്ചിരിക്കുന്നു.
ഇരയുടെ ആദ്യ ട്രൈലെർ റിലീസ് ആയതു മുതൽ മികച്ച കാത്തിരിപ്പാണ് പ്രേക്ഷക ഭാഗത്തു നിന്നും ഉണ്ടായതു.
മമ്മൂട്ടിയുടെ മാസ്റ്റർ പീസ് എന്ന സിനിമയ്ക്ക് എഡിറ്റിങ് നടത്തിയ ജോൺ കുട്ടിയാണ് ഇരയുടെയും എഡിറ്റിങ് നിർവഹിച്ചത്.
ഇര യുടെ സംഗീത സംവിധാനം നിർവഹിച്ചിരിക്കുന്നത് ഗോപി സുന്ദർ ആണു.
വിജയ് യേശുദാസ് ഇര എന്ന ചിത്രത്തിൽ രണ്ടു ഗാനങ്ങൾ ആലപിച്ചിട്ടുണ്ട്.
# ഗാനം Performer(s) ദൈർഘ്യം 1.
" ഏതോ പാട്ടിൻ ഈണം " വിജയ് യേശുദാസ് , സിതാര കൃഷ്ണകുമാർ 4:03 2.
" ഒരു മൊഴി ഒരു മൊഴി പറയാം " വിജയ് യേശുദാസ് , മൃദുല വാരിയർ 4:27 റിലീസ്
2018 മാർച്ച് 16-നാണു ഇര തീയേറ്ററിൽ എത്തിയത് .
ആദ്യ ദിനം മുതലേ മികച്ച പ്രതികരണമാണ് പ്രേക്ഷകരുടെ ഭാഗത്തു നിന്നും ഇര എന്ന സിനിമയ്ക്കു ലഭിച്ചത് .
റിലീസ് ചെയ്തു ആദ്യ ആഴ്ചയിൽ തന്നെ ചിത്രം അഞ്ചു കോടിയിലധികം രൂപ നേടിയെടുത്തു.
ഉണ്ണി മുകുന്ദന്റെ സമീപ കാല ചിത്രങ്ങളേ അപേക്ഷിച്ചു മുൻ നിരയിലാണിത്.
ചിത്രത്തെ കുറിച്ചുള്ള വിവിധ വെബ്സൈറ്റ് അവലംബങ്ങൾ ചുവടെ കൊടുത്തിരിക്കുന്നു.
പുറത്തേക്കുള്ള കണ്ണികൾ ഇര ഇന്റർനെറ്റ് മൂവി ഡാറ്റാബേസിൽ
ഇരട്ട സ്ലിറ്റ് പരീക്ഷണം
പ്രകാശത്തിന്റെ തരംഗ സ്വഭാവം പ്രദർശിപ്പിക്കാനായി 1801 ൽ തോമസ് യംഗാ ണ് ഇരട്ട സ്ലിറ്റ് പരീക്ഷണം ആദ്യമായി നടത്തിയത്.
പ്രകാശം കണികളാണോ തരംഗമാണോ എന്ന കാര്യത്തിൽ തർക്കം നിലനിന്നിരുന്ന കാലഘട്ടമായിരുന്നു അത്.
ഈ പരീക്ഷണം പ്രകാശത്തിന്റെ തരംഗ സിദ്ധാന്തം ശരിയാണെന്ന് തെളിയിക്കുന്നതായി അദ്ദേഹം കരുതി.
ഒരു നൂറ്റാണ്ടിനു ശേഷം ആധുനിക ഭൗതികശാസ്ത്രത്തിന്റെ വികാസത്തോടെ, പ്രകാശം ഒരേസമയം കണികകളുടേയും  തരംഗങ്ങളുടേയും സ്വഭാവം കാണിക്കുമെന്ന് സ്ഥാപിക്കപ്പെട്ടു.
ക്വാണ്ടം മെക്കാനിക്സിന്റെ ആവിർഭാവത്തോടെ യംഗിന്റെ പരീക്ഷണം വിചിത്രമായ മറ്റ്‌ ചില നിഗമനങ്ങൾക്കും വഴിതുറന്നു.
യംഗിന്റെ പരീക്ഷണത്തിൽ  ഒരു ഏകീകൃത പ്രകാശ സ്രോതസ്സ് ഉപയോഗിച്ചു രണ്ട് സമാന്തര വിടവുകളുള്ള ഒരു പ്ലേറ്റിനെ പ്രകാശിപ്പിക്കുന്നു.
വിടവുകൾക്കുള്ളിലൂടെ കടന്നുപോകുന്ന പ്രകാശത്തെ പ്ലേറ്റിന് പിന്നിലുള്ള ഒരു സ്ക്രീനിൽ പതിപ്പിച്ചു നിരീക്ഷിക്കുന്നു .
പ്രകാശത്തിന്റെ തരംഗ സ്വഭാവം കാരണം ആ രണ്ട് സ്ലിറ്റുകളിലൂടെ കടന്നുപോകുന്ന പ്രകാശ തരംഗങ്ങൾ തമ്മിൽ ഇടപെടുകയും സ്ക്രീനിൽ തിളക്കമുള്ളതും ഇരുണ്ടതുമായ ബാൻഡുകൾ സൃഷ്ടിക്കുകയും (Interference pattern ) ചെയ്യുന്നു.
പ്രകാശം  തരംഗങ്ങളല്ല മറിച്ചു കണികകൾ മാത്രമായിരുന്നെങ്കിൽ ഇങ്ങനെ സംഭവിക്കില്ല.
എന്നിരുന്നാലും, പ്രകാശം എല്ലായ്പ്പോഴും വ്യക്തിഗത കണങ്ങളായി മാത്രമാണ് സ്ക്രീനിൽ പതിക്കുന്നതെന്ന് പിന്നീട് കണ്ടെത്തി.
അങ്ങനെ സ്‌ക്രീനിൽ പതിക്കുന്ന കണികകളുടെ വ്യത്യസ്‌ത സാന്ദ്രത കാരണമാണ് പാറ്റേണുകൾ ദൃശ്യമാകുന്നത് .
ക്വാണ്ടം മെക്കാനിക്സിന്റെ ആവിർഭാവത്തിനു ശേഷം ഫോട്ടോണുകളുടെ സഞ്ചാരപഥം നിർണ്ണയിക്കാൻ സ്ലിറ്റുകൾക്ക് സമീപം ഡിറ്റക്ടറുകൾ ഉൾപ്പെടുത്തി ഇരട്ട സ്ലിറ്റ് പരീക്ഷണങ്ങൾ ആവർത്തിച്ചപ്പോൾ അമ്പരപ്പിക്കുന്ന ഫലങ്ങളാണ് ലഭിച്ചത്.
ഒരു സമയം ഓരോ ഫോട്ടോണും ഒരു സ്ലിറ്റിലൂടെ മാത്രമേ (ഒരു ക്ലാസിക്കൽ കണിക പോലെ) കടന്നുപോകുന്നുള്ളൂ എന്നാണ് അവ കണ്ടെത്തിയത്.
അതായത് ഫോട്ടോണുകൾ ഒരു തരംഗം പോലെ രണ്ട് സ്ലിറ്റുകളിലൂടെയും കടന്നുപോകുന്നില്ലെന്ന് .
അത്തരത്തിൽ പ്രകാശ കണികകൾ ഏത് സ്ലിറ്റിലൂടെയാണ് കടന്നുപോകുന്നതെന്ന് കണ്ടെത്താൻ ശ്രമിച്ചാൽ സ്‌ക്രീനിൽ  ഇന്റർഫെറെൻസ് പാറ്റേൺ സൃഷ്ടിക്കപ്പെടുകയുമില്ല.
ഈ ഫലങ്ങൾ തരംഗ-കണികാ ദ്വൈതതയുടെ തത്വങ്ങൾ പ്രകടമാക്കുന്നു.
Two-slit diffraction pattern by a plane wave
ഇലക്ട്രോണുകൾ പോലെയുള്ള മറ്റ് ആറ്റോമിക്-സ്കെയിൽ വസ്തുക്കളും ഇരട്ട സ്ലിറ്റിന് നേരെ വെടിയുതിർക്കുമ്പോൾ സമാന സ്വഭാവം കാണിക്കുന്നതായ് പിന്നീട് ബോധ്യപ്പെട്ടു.
കൂടാതെ, വ്യക്തിഗതമായുള്ള ഇംപാക്റ്റുകൾ അന്തർലീനമായി പ്രോബബിലിസ്‌റ്റിക്ക് ആയും കാണപ്പെടുന്നു, ഇത് ക്ലാസിക്കൽ മെക്കാനിക്സ് ഉപയോഗിച്ച് വിശദീകരിക്കാൻ കഴിയില്ല.
ഇലക്ട്രോണുകളേക്കാളും ഫോട്ടോണുകളേക്കാളും വലിയ വസ്തുക്കൾ  ഉപയോഗിച്ചു ഈ പരീക്ഷണം നടത്താൻ കഴിയുമെങ്കിലും വലുപ്പം കൂടുന്നതിനനുസരിച്ച് പ്രയാസവുമേറുന്നു.
ഇരട്ട-സ്ലിറ്റ് പരീക്ഷണം നടത്തിയ ഏറ്റവും വലിയ വസ്തു  810 ആറ്റങ്ങൾ അടങ്ങിയ തന്മാത്രകളാണ് (അവയുടെ മൊത്തം പിണ്ഡം 10,000 ആറ്റോമിക് മാസ് യൂണിറ്റുകളായിരുന്നു ).
ക്വാണ്ടം മെക്കാനിക്സിന്റെ പസിലുകൾ  വ്യക്തമായി പ്രകടിപ്പിക്കുന്നതിനുള്ള  ഒരു ക്ലാസിക് ചിന്താ പരീക്ഷണമായി ഇരട്ട-സ്ലിറ്റ് പരീക്ഷണം മാറി.
പരീക്ഷണ ഫലങ്ങൾ പ്രവചിക്കാനുള്ള നിരീക്ഷകന്റെ കഴിവിന്റെ അടിസ്ഥാന പരിമിതി ഇത് പ്രകടമാക്കുന്നതിനാൽ, റിച്ചാർഡ് ഫെയ്ൻ‌മാൻ ഇങ്ങനെ പറഞ്ഞു " ഏത് ക്ലാസിക്കൽ രീതിയിലും വിശദീകരിക്കാൻ കഴിയാത്ത ഒരു പ്രതിഭാസമാണിത്. ഇതിൽ ക്വാണ്ടം മെക്കാനിക്സിന്റെ ഹൃദയമുണ്ട്. വാസ്തവത്തിൽ ക്വാണ്ടം മെക്കാനിക്സിന്റെ ഒരേയൊരു രഹസ്യം ഇതിൽ അടങ്ങിയിരിക്കുന്നു " അവലംബം 1 2 ↑ ↑ Feynman, 1965, p. 1.5 ↑ ↑ Feynman, 1965, p. 1.7 ↑ ↑ " ...if in a double-slit experiment, the detectors which register outcoming photons are placed immediately behind the diaphragm with two slits: A photon is registered in one detector, not in both... " ↑ ↑ " It seems that light passes through one slit or the other in the form of photons if we set up an experiment to detect which slit the photon passes, but passes through both slits in the form of a wave if we perform an interference experiment. "
↑ Feynman, The Feynman Lectures on Physics , 3 :Quantum Mechanics p.1-1 "There is one lucky break, however— electrons behave just like light.".
↑ See: Davisson–Germer experiment 1 2 ↑ " Physicists Smash Record For Wave-Particle Duality " ↑ ↑
ഇരട്ടക്കുട്ടികളുടെ അച്ഛൻ ഇംഗ്ലീഷ് വിലാസം https://ml.wikipedia.org/wiki/Irattakkuttikalude_achan_film
സത്യൻ അന്തിക്കാടിന്റെ സംവിധാനത്തിൽ ജയറാം , ശ്രീനിവാസൻ , മുരളി , മഞ്ജു വാര്യർ എന്നിവർ പ്രധാനവേഷങ്ങളിൽ അഭിനയിച്ച് 1997-ൽ പുറത്തിറങ്ങിയ ഒരു മലയാളചലച്ചിത്രമാണ് ഇരട്ടകുട്ടികളുടെ അച്ഛൻ .
മുരളി ഫിലിംസിന്റെ ബാനറിൽ വി.പി. മാധവൻ നായർ നിർമ്മിച്ച ഈ ചിത്രം മുരളി ഫിലിംസ് ആണ് വിതരണം ചെയ്തത്.
ഈ ചിത്രത്തിന്റെ കഥ സി.വി. ബാലകൃഷ്ണന്റേതാണ് .
അഭിനേതാക്കൾ ജയറാം – രാജീവൻ ശ്രീനിവാസൻ – സഹദേവൻ ലാലു അലക്സ് – ഡോക്ടർ കലാമണ്ഡലം ഗീതാനന്ദൻ കൃഷ്ണകുമാർ മഹേഷ് – വരൻ മുരളി – വേണു കുതിരവട്ടം പപ്പു – എസ്.ഐ. കുറുപ്പ് കൊച്ചുപ്രേമൻ – വത്സലൻ ബാബു സ്വാമി മഞ്ജു വാര്യർ – അനുപമ ശാന്താദേവി – വത്സലന്റെ അമ്മ കാവ്യ മാധവൻ – ധന്യ മഞ്ജു പിള്ള – സഹദേവന്റെ ഭാര്യ ഊർമ്മിള ഉണ്ണി – ദേവി സംഗീതം
കൈതപ്രം ദാമോദരൻ നമ്പൂതിരി എഴുതിയ ഇതിലെ ഗാനങ്ങളുടെ  സംഗീതസംവിധാനം നിർവ്വഹിച്ചത് ജോൺസൺ ആണ്.
ഗാനങ്ങൾ നീ കാണുമോ തേങ്ങുമെൻ ഉൾക്കടൽ – കെ.ജെ. യേശുദാസ് കണ്ണനെന്ന് പേര് രേവതി നാള് – കെ.എസ്. ചിത്ര എത്രനേരമായ് ഞാൻ കാത്ത് കാത്ത് നിൽപ്പൂ – കെ.ജെ. യേശുദാസ് നീ കാണുമോ തേങ്ങുമെൻ – കെ.എസ്. ചിത്ര അണിയറ പ്രവർത്തകർ ഛായാഗ്രഹണം: വിപിൻ മോഹൻ ചിത്രസം‌യോജനം: കെ. രാജഗോപാൽ കല: പ്രേമചന്ദ്രൻ ചമയം: പാണ്ഡ്യൻ വസ്ത്രാലങ്കാരം: കുക്കു ദീപൻ പരസ്യകല: കൊളോണിയ നിശ്ചല ഛായാഗ്രഹണം: എം.കെ. മോഹനൻ എഫക്റ്റ്സ്: മുരുകേഷ് ശബ്ദലേഖനം: ബാബു വാർത്താപ്രചരണം: വാഴൂർ ജോസ് നിർമ്മാണ നിയന്ത്രണം: നാരായണൻ നാഗലശ്ശേരി മ്യൂസിക് കണ്ടക്ടർ: രാജാമണി വാതിൽ‌പുറചിത്രീകരണം: സൻ‌ജന എക്സിക്യുട്ടീവ് പ്രൊഡ്യൂസർ: പി. മനോജ്‌കുമാർ പുറത്തേക്കുള്ള കണ്ണികൾ ഇരട്ടക്കുട്ടികളുടെ അച്ഛൻ ഇന്റർനെറ്റ് മൂവി ഡാറ്റാബേസിൽ ഇരട്ടക്കുട്ടികളുടെ അച്ഛൻ – മലയാളസംഗീതം.
ഇയർവിൻ ൻഗാപെത്
ഇയർവിൻ ൻഗാപെത് Earvin N'Gapeth (ജനനം 12 ഫെബ്രുവരി 1991) ഒരു ഫ്രഞ്ച് വോളീബോൾ കളിക്കാരനാണ്.
ഇപ്പോഴത്തെ ഒളിമ്പിക് സ്വർണ്ണമെഡൽ നേടിയ ഫ്രഞ്ച് ദേശീയ ടീമിൽ അംഗമാണ് അദ്ദേഹം.
റഷ്യയിലെ വൊളീ ക്ലബ്ബായാ സെനിറ്റ് കസാനിലും കളിക്കുന്നുണ്ട്.
2015ൽ യു റോപ്യൻ പുരുഷ വിഭാഗം ചാമ്പ്യൻ, ഫെഡറേഷൻ വേൽഡ് ലീഗിലെ സ്വർണ്ണജേതാവ്, 2015 ലെ ഫെഡറേഷൻ വേൾഡ് ലീഗിലെ ചാമ്പ്യൻ, 2017 ഫെഡറേഷൻ വേൾഡ് ചാമ്പ്യൻ, ഫ്രഞ്ച് ചാമ്പ്യൻ (2010) ഇറ്റാലിയൻ ചാമ്പ്യൻ (2016) എന്നിവ നേട്ടങ്ങളാണ്.
ഇയർവിന്റെ അച്ഛൻ എറിക് കാമറൂൺകാരനാണ്.
അദ്ദേഹം 1980 കളിൽ ഫ്രാൻസിനു വേണ്ടി വോളീബോൾ കളിച്ചിട്ടുണ്ട്.
അമേരിക്കൻ ബാസ്കറ്റ്ബോൾ കളിക്കാരനായ ഇയർവിൻ മാജിക് ജോൺസൺ ആണ് പേരിനു പിന്നിലെ പ്രചോദനം.
കായികരംഗത്ത് ക്ലബ്ബുകളിൽ
2008-2009 കാലത്ത് ടൂർസ് വി.ബി. ക്ലബ്ബിലൂടെയാണ് അരങ്ങേറ്റം കുറിച്ചത്.
അവിടേ മൂന്ന് സീസണുകൾ കളിക്കുകയും പ്രൊ ലീഗ് എ. യുടെ വിജയിയാവുകയും ചെയ്തു.
2011-12 കാലയളവിൽ ഇറ്റാലിയ ക്ലബ്ബായ കുനെയോ പിയെമൊണ്ടെയുടെ കൂടെ എ1 സിരീസ് കളിച്ചു.
അവിടെ രണ്ട് സീസൺ കളിച്ച യൂറോപ്യൻ ലീഗിലെ ഫൈനൽ വരെയെത്തി.
അടുത്ത സീസണിൽ കുസ്ബാസ് കുമെ റോവോ യുടെ കൂടെ സൂപ്പർ ലീഗിൽ മത്സരിച്ചു.
കളികൾക്കിടെ ഈ ക്ലബ്ബ് വിട്ട് അദ്ദേഹം ഇറ്റലിയിലേക്ക് തിരികെ പോകുകയും മോഡേണ ക്ലബ്ബിനു വേണ്ടി കളിക്കുകയും ചെയ്തു.
മോഡേണയിലായിരിക്കുമ്പോൾ ഇയർവിൻ 2014-15 ലെ ഇറ്റാാലിയൻ കപ്പും 2015-16 ലെ ഇറ്റാലിയൻ ചാമ്പ്യൻഷിപ്പ്, ഇറ്റാലിയൻ കപ്പ്, ഇറ്റാലിയൻ സൂപ്പർ കപ്പ് എന്നിവ നേടി.
2015-16 ലെ രണ്ടാ സീസണിൽ ഇറ്റാലിയൻ സൂപ്പർകപ്പ് നേടീ മേഡേണയിൽ നാലുവർഷം കളിച്ച ശേഷം റഷ്യൻ ക്ലബ്ബായ സെനിത് കസാനിൽ രണ്ടുവർഷ കരാർ ഒപ്പുവച്ചു.
ദേശീയ ടീമിൽ
2010 ഒക്ടോബറിൽ ലോക ചാമ്പ്യൻഷിപ്പ് ഇറ്റലിയിൽ വച്ച് നടക്കുന്നതിനിടക്ക് അച്ചടക്ക നടപടി നേരിട്ട ഇയർവിൻ ദേശീയ ടീമിൽ നിന്ന് പുറത്തായി.
2011 യൂറോപ്യൻ ചാമ്പ്യൻഷിപ്പ് സമയത്ത് വീണ്ടും ടീമിലേക്ക് തിരിച്ചെത്തി.
2014;ൽ പോളണ്ടിൽ വച്ച് നടന്ന ലോക ചാമ്പ്യൻഷിപ്പിൽ ടിമംഗമായിരുന്നു.
ജെർമനിയോട് തോറ്റ ഫ്രാൻസ് അന്ന് നാലാം സ്ഥാനത്തേ എത്തിയുള്ളൂ.
2015 ലെ ലോക ചാമ്പ്യൻഷിപ്പ് മത്സരങ്ങളിലെ പ്രാധാനിയായ കളിക്കാരനായിരുന്നു ഇയർവിൻ.
2015 ഒക്റ്റോബർ 18 നു സ്ലോവേനിയയെ ഫൈനലിൽ തോല്പിച്ച് യൂറോപ്യൻ ചാമ്പ്യന്മാരായി..
2017 ൽ വീണ്ടും ഒരു പ്രാവശ്യം കൂടി കളിയിലെ കേമനായി തിരഞ്ഞെടുക്കപ്പെട്ടു റഫറൻസുകൾ
ഇരട്ട ജീവിതം ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
മലയാളത്തിൽ ആദ്യമായി ട്രാൻസ്​ജെൻഡറുകളുടെ കഥ പറയുന്ന മുഴുനീള ചിത്രമാണ് ഇരട്ടജീവിതം .
നവാഗതനായ സുരേഷ് നാരായണൻ തിരക്കഥയെഴുതി സംവിധാനം ചെയ്ത സിനിമ സ്വതന്ത്ര സിനിമകളുടെ പ്രദർശന സാധ്യതകൾ കുറഞ്ഞു കൊണ്ടിരിക്കുന്ന സാഹചര്യത്തിൽ സമാന്തര പ്രദർശനങ്ങൾ നടത്തിയാണ് ജനങ്ങളിലേക്കെത്തിച്ചത്.
ആത്മജ, ദിവ്യാ ഗോപിനാഥ് എന്നിവരാണ് ചിത്രത്തിൽ പ്രധാന വേഷങ്ങളിലെത്തുന്നത്.
അമ്മ ഫിലിംസിന്റെ ബാനറിൽ എം.ജി.വിജയ് ആണ് ചിത്രം നിർമിച്ചിരിക്കുന്നത്.
ആണും പെണ്ണുമായും, ഹിന്ദുവും മുസൽമാനുമായും, ധനവാനും ദരിദ്രനുമായും മുറിഞ്ഞ് പൊയ്‌ക്കൊണ്ടിരിക്കുന്ന ബന്ധങ്ങളെ, സമകാലിക സാമൂഹിക രാഷട്രീയ പരിസരത്ത് വച്ച് നോക്കിക്കാണാനുള്ള ശ്രമമാണ് ഇരട്ട ജീവിതം എന്ന സിനിമ.
പല അടരുകളിലായാണ് സിനിമ വികസിക്കുന്നത്.
സൈനു എന്ന കഥാപാത്രവും അവളുടെ ഓർമകളിലൂടെ കുട്ടിക്കാലം മുതൽക്കുള്ള ആമിനയുമായുള്ള അവളുടെ ബന്ധത്തെയും, അതിലൂടെ ആമിനയിലുണ്ടായിരുന്ന അദ്രുമാൻ എന്ന പുരുഷനെയും കണ്ടെത്തുന്നതാണ് ഒരു ലെയർ.
മത്സ്യത്തൊഴിലാളിയായ മൊയ്തുവിന്റെ ജീവിതാനുഭവങ്ങൾക്കിടയിൽ അദ്രമാൻ എന്ന മനുഷ്യന്റെ സാമൂഹിക ജീവിതം, കമ്പോള യുക്തികളിൽ കുടുങ്ങിക്കിടക്കുന്ന സമകാലിക സമൂഹത്തിൽ എന്തായിരുന്നു എന്ന വിലയിരുത്തലാണ്.
പുഷ്പ എന്ന തൊഴിലാളി സ്ത്രീയുടെ അനുഭവങ്ങളിലും വീക്ഷണങ്ങളിലും ജീവിക്കുന്ന അദ്രമാനെയാണ് മറ്റൊരു അടരിൽ കാണാനാവുക.
ഇങ്ങനെ പല അടരുകളിൽക്കൂടി അദ്രമാൻ എന്ന ട്രാൻസ് ജെന്ററിനെ പൊതുബോധം എങ്ങനെ സ്വീകരിക്കുന്നു എന്ന് അടയാളപ്പെടുത്താനാണ് സിനിമ ശ്രമിച്ചിട്ടുള്ളത്.
അസോസിയേറ്റ് ഡയരക്ടർ: രവി വാസുദേവ്
ആർട്ട് ഡയരക്ഷൻ: ബെന്നി പി വി
സംഗീതം: ജോഫി ചിറയത്ത്
വസ്ത്രാലങ്കാരം: യാമിനി പരമേശ്വരൻ
ചമയം: അനിൽ നേമം
സിനിമാട്ടോഗ്രഫി: ഷെഹനാദ് ജലാൽ
എഡിറ്റിംഗ്: സുരേഷ് നാരായണൻ
നിശ്ചലഛായാഗ്രഹണം: വൈശാഖ് ഉണ്ണി
ഇരട്ട വിരോധാഭാസം ഇംഗ്ലീഷ് വിലാസം https://ml.wikipedia.org/wiki/Twin_Paradox വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ ഈ ലേഖനം വൃത്തിയാക്കി എടുക്കേണ്ടതുണ്ട്‌.
ഭൗതികശാസ്ത്രത്തിൽ ആപേക്ഷികതാസിദ്ധാന്തവുമായി ബന്ധപ്പെട്ട വളരെ പ്രശസ്തമായ ഒരു ചിന്താപരീക്ഷണം ആണ് ഇരട്ട വിരോധാഭാസം എന്നത്.
ഒരേ സമയത്ത്‌ ജനിച്ച രണ്ട്‌ കുട്ടികളിൽ ഒരാളെ പ്രകാശത്തോടടുത്ത വേഗത്തിൽ സഞ്ചരിക്കുന്ന ഒരു ബഹിരാകാശ പേടകത്തിൽ കയറ്റിവിടുകയും മറ്റൊരാളെ ഭൂമിയിൽ താമസിപ്പക്കുകയും ചെയ്താൽ വർഷങ്ങൾ നീണ്ടുനിൽക്കുന്ന യാത്രക്കൊടുവിൽ അയാൾ തിരിച്ചു ഭൂമിയിൽവന്നാൽ അയാൾക്ക്  ഭൂമിയിലുള്ള തന്റെ ഇരട്ട സഹോദരനേക്കാൾ പ്രായം കുറവായിരിക്കും എന്നതാണ് ഇതിന്റെ ഫലം.
ഇതിൽ കുഴപ്പിക്കുന്ന പ്രശ്നം എന്തെന്നാൽ ഓരോ ഇരട്ട സഹോദരനും താൻ നിശ്ചലാവസ്ഥയിലാണെന്നും മറ്റെയാൾ സഞ്ചരിക്കുന്ന അവസ്ഥയിലാണെന്നും തോന്നും.
ഈ പ്രശ്നം ആപേക്ഷികതാ സിദ്ധാന്തത്തിന്റെ സ്റ്റാൻഡേർഡ് ഫ്രെയിം വർക്കിൽ വച്ച് പരിഹരിക്കാൻ കഴിയുന്നതാണ്.
അതുകൊണ്ടുതന്നെ യുക്തിപരമായി ചിന്തിക്കുമ്പോൾ ഇത് ഒരു വിരോധാഭാസം ആയി സംബന്ധിച്ച് കാണാൻ കഴിയില്ല.
1911-ൽ പോൾ ലാൻഷ്വേയ്ൻ ഈ പ്രതിഭാസത്തെ സംബന്ധിച്ച് കുറെ വിശദീകരണങ്ങൾ നൽകുകയുണ്ടായി.
ഇതിൽ ഏറിയ പങ്കും ഈ പരികഷണത്തിൽ പ്രത്യേകിച്ച് ഒരു വൈരുദ്ധ്യവും കാണാൻ കഴിയില്ല എന്നതിന്നെ അടിസ്ഥാനപെടുത്തിയിട്ടുള്ളതായിരുന്നു.
ബഹിരാകാശ പേടകത്തിൽ സഞ്ചരിക്കേണ്ടിവരുന്നയാൾക്ക്  രണ്ട്‌ വ്യത്യസ്ത ഇനീഷൃൽ ഫ്രെയിമുകളിൽ കൂടി(ഭൂമിൽ നിന്ന് പുറത്തേയ്ക്കും തിരിച്ചും) സഞ്ചരിക്കേണ്ടി വരുന്നതിനാൽ ഈ ഫ്രെയിംമാറ്റമാണ് പ്രായവ്യത്യാസത്തിന് കാരണമെന്നും അല്ലാതെ ത്വരിതപ്പെടുത്തൽകൊണ്ടുതന്നെ അല്ല എന്നും 1913-ൽ മാക്സ് വോൺ ലേവ് വാദിച്ചു.
ഗ്രാവിറ്റേഷണൽ ടൈം ഡൈലേഷനിൽ നിന്നും പ്രചോദനം ഉൾക്കൊണ്ട്‌ ഐൻസ്റ്റൈനും മാക്സ് ബേണും പ്രായവ്യത്യാസം എന്നത്  ത്വരിതപ്പെടുത്തലുമായി ബന്ധപ്പെട്ട തികച്ചും നഗ്നമായ ഒരു പ്രതിഭാസമാണ് എന്നാണ് പറഞ്ഞത്.
രണ്ട്‌ ആറ്റോമിക് ക്ലോക്കുകളിൽ ഒന്നിനെ ഒരു വിമാനത്തിലും മറ്റേതിനെ ഒരു ഉപഗ്രഹത്തിലും വച്ച് അതിന്റെ നീക്കങ്ങൾ സൂക്ഷ്മമായ് നീരക്ഷിച്ചാണ് ഇരട്ട വിരോധാഭാസം എന്നതിന് ഒരു പരീക്ഷണത്തെളിവ് നല്കിയത്.
1905-ൽ ആൽബർട്ട്_ഐൻസ്റ്റൈൻ അദ്ദേഹത്തിന്റെ പ്രശസ്തമായ ആപേക്ഷികതാ സിദ്ധാന്തം വിശദീകരിക്കുന്നതിനിടയിൽ ഇങ്ങനെ പ്രതിപാദിക്കുകയുണ്ടായി –രണ്ട്‌ ആറ്റോമിക് ക്ലോക്കുകളിൽ ഒരെണ്ണം ഭൂമിൽ വയ്ക്കുകയും മറ്റേത് കുറച്ചു നാളത്തെ യാത്രക്ക് ശേഷം തിരിച്ചു കൊണ്ടുവരികയുംചെയ്താൽ‍ അതിലെ സമയം മറ്റേ ആറ്റോമിക് ക്ലോക്കിനെക്കാൾ കുറവായിരിക്കും.
ആദ്യം കരുതിയിരുന്നത് ഇത് ആപേക്ഷികതാ സിദ്ധാന്തത്തിന്റെ സ്വാഭാവിക പ്രത്യാഘാതങ്ങൾ ആണ് എന്നാണ്.
എന്നാൽ 1911-ൽ അദ്ദേഹം അത്‌ വിപുലീകരിക്കുകയുണ്ടായി.
1911-ൽ തന്നെ ലാൻഷ്വേയ്ൻ ഇരട്ട വിരോധാഭാസത്തെ അടിസ്ഥാനപ്പെടുത്തി വളരെ രസകരമായ ഒരു ഉദാഹരണം നല്കുകയുണ്ടായി.
അതായത് ഒരു മനുഷ്യൻ ഒരു ബഹിരാകാശ പേടകത്തിൽ പ്രകാശത്തിന്റെ 99.995% വേഗത്തിൽ സഞ്ചരിച്ചാൽ, ബഹിരാകാശ സഞ്ചാരി അയാളുടെ രണ്ട് വർഷത്തിന് ശേഷം തിരിച്ചുവന്നാൽ അയാളെ സംബന്ധിച്ച് രണ്ട് വർഷം മാത്രമേ കഴിഞ്ഞ് പോയിട്ടുണ്ടാവുകയുള്ളൂ.
എന്നാൽ ഭൂമിൽ 200വർഷം വരെ കടന്നുപോയിട്ടുണ്ടാവും.
1911-13 കാലഘട്ടങളിൽ മാക്ക്സ് വോണ് ലേ ഇത് വിപുലീകരിക്കുകയുണ്ടായി.
അഷ്ടാധ്യായി ഇംഗ്ലീഷ് വിലാസം https://ml.wikipedia.org/wiki/P%C4%81%E1%B9%87ini#Ashtadhyayi
പാണിനി രചിച്ച സംസ്കൃത വ്യാകരണഗ്രന്ഥമാണ് അഷ്ടാധ്യായി ( സംസ്കൃതം : अष्टाध्यायी, അഷ്ടാധ്യായീ).
എട്ട് അദ്ധ്യായങ്ങൾ ഉള്ളതിനാലാണ് ഇതിന്ന് അഷ്ടാധ്യായി എന്നു പറയുന്നത്.
പാണിനീയം എന്ന പേരിലും ഈ ഗ്രന്ഥം പ്രസിദ്ധമാണ്.
ലോകത്തിലെ ഒന്നാംകിട ഭാഷാശാസ്ത്രഗ്രന്ഥങ്ങളിൽ പെടുന്ന ഈ കൃതി, സംസ്കൃതഭാഷയുടെ വികാസചരിത്രത്തിലെ ഏറ്റവും പ്രധാന പാഠവും വൈദികയുഗത്തിൽ നിന്ന് ക്ലാസ്സിക്കൽ യുഗത്തിലേയ്ക്കുള്ള ആ ഭാഷയുടെ പരിണാമത്തിന്റെ ഉപകരണവും ആയി കണക്കാക്കപ്പെടുന്നു.
പാണിനി എന്ന പേരിന്‌ പാണിനന്റെ മകൻ എന്നാണ്‌ അർത്ഥം.
ക്രിസ്തുവിന്‌ മുൻപ അഞ്ചാം നൂറ്റാണ്ടിനടുത്തെന്നോ ഗാന്ധാരദേശത്തെ പുഷ്കലാവതിയിൽ ജനിച്ചതായി കരുതപ്പെടുന്ന പാണിനി , പ്രാചീനഭാരതത്തിലെ പ്രഖ്യാത വിജ്ഞാനകേന്ദ്രമായ തക്ഷശിലയിൽ വച്ചാണ്‌ അഷ്ടാധ്യായി എഴുതിയത്.
അഷ്ടാധ്യായിയെ "ലോകത്തിലുണ്ടായ ആദ്യത്തെ ഭാഷാശാസ്ത്രഗ്രന്ഥം" എന്നു വിശേഷിപ്പിക്കാറുണ്ടെങ്കിലും , ഭാരതത്തിൽ തന്നെ അഷ്ടാധ്യായിക്കു മുൻപും വ്യാകരണരചനകൾ ഉണ്ടായിട്ടുണ്ട്.
പാണിനി തന്നെ 64 പൂർ‌വസൂരികളെ സൂചിപ്പിക്കുകയും അപിശാലി, ഗലവൻ, ഗാർഗ്യൻ, കശ്യപൻ, ചക്രവർമ്മണൻ, ഭരദ്വാജൻ, ശാകല്യൻ, ശാകതായനൻ, സെനകൻ, സ്ഫോടായനൻ എന്നിങ്ങനെ പത്തുപേരെ എടുത്തു പറയുകയും ചെയ്യുന്നുണ്ട്.
ഈ മുൻ‌കാല വൈയാകരണന്മാരുടെ കൃതികൾ ലഭ്യമല്ലാത്തതിനാൽ, അഷ്ടാധ്യായിയിലെ ആശയങ്ങൾക്ക് പാണിനി അവരോട് ഏതളവുവരെ കടപ്പെട്ടിരിക്കുന്നു എന്നു നിർണ്ണയിക്കുക എളുപ്പമല്ല.
വാമൊഴിയായി പ്രചരിച്ചിരുന്ന ഒരു വ്യാകരണപാരമ്പര്യത്തെ ലിഖിതരൂപത്തിലാക്കുകയാവാം പാണിനി ചെയ്തതെന്ന് പുരാതനഭാരതത്തിന്റെ ചരിത്രമെഴുതിയ റോമിള്ളാ ഥാപ്പർ ഊഹിക്കുന്നു.
ചുറ്റുപാടും നിലവിലുണ്ടായിരുന്ന സംസ്കൃതേതര ഭാഷകൾ സംസ്കൃതത്തിന്മേൽ ചെലുത്തിയിരുന്ന സ്വാധീനത്തിനു  അറുതിവരുത്തുക, സംസ്കൃതേതര ഭാഷകൾ സംസാരിച്ചിരുന്നരുടെ സംസ്കൃതപഠനം എളുപ്പമാക്കുക എന്നീ ലക്ഷ്യങ്ങൾ ഈ രചനയ്ക്ക് പാണിനിയെ പ്രേരിപ്പിച്ചിരിക്കാം എന്നും ഥാപ്പർ കരുതി.
മന:പാഠമാക്കൽ എളുപ്പമാവും വിധം പരമാവധി കാച്ചിക്കുറുക്കി എഴുതപ്പെട്ടിട്ടുള്ള 3959 സൂത്രങ്ങളാണ്‌ ഈ കൃതിയുടെ ഉള്ളടക്കം.
ഒതുക്കത്തിലും കൃത്യത്യാനിഷ്ഠയിലും അവ ബീജഗണിതസൂത്രങ്ങളെ അനുസ്മരിപ്പിക്കുന്നു.
ഉദാഹരണത്തിന്‌ ഒന്നാം സൂത്രം "വൃദ്ധിരാദൈച്"(वृद्धिरादैच) എന്നും ഏറ്റവും അവസാനസൂത്രം "അ അ ഇതി"(अ अ इती) എന്നും മാത്രമാണ്‌.
സൂത്രങ്ങളെ പൊതുവേ എട്ടു അദ്ധ്യായങ്ങളായി തിരിച്ചിരിക്കുന്നു.
ഓരോ അദ്ധ്യായത്തേയും വീണ്ടും നാലു പാദങ്ങളായും വിഭജിച്ചിട്ടുണ്ട്.
അദ്ധ്യായങ്ങളുടെ ഉള്ളടക്കം ഏറെക്കുറെ താഴെപ്പറയും വിധമാണ്‌:- ഒന്നാമദ്ധ്യായം : കൃതിയിൽ ഉപയോഗിച്ചിരിക്കുന്ന സാങ്കേതികസംജ്ഞകളും വ്യാഖ്യാനനിയമങ്ങളും രണ്ടാമദ്ധ്യായം : നാമങ്ങളും നാമരൂപങ്ങളും മൂന്നാമദ്ധ്യായം :  ക്രിയാമൂലങ്ങളും അവയോട് പ്രത്യയങ്ങൾ ചേരുന്ന വിധവും നാലും അഞ്ചും അദ്ധ്യായങ്ങൾ : നാമകാണ്ഡങ്ങളും അവയോട് പ്രത്യയങ്ങൾ ചേരുന്ന വിധവും ആറും ഏഴും അദ്ധ്യയങ്ങൾ : പദരൂപീകരണത്തിലെ ഉച്ചാരണ, സ്വരബല വ്യതിയാനങ്ങൾ എട്ടാമദ്ധ്യായം : വാക്യരൂപീകരണ നിയമങ്ങൾ
അദ്ധ്യായങ്ങളുടെ വിഭജനത്തിലെ ഏകദേശപദ്ധതി ഇതാണെങ്കിലും ഈ വിഷയവിഭജനം പാണിനി കൃത്യമായി പിന്തുടരുന്നില്ല.
പല സന്ദർഭങ്ങളിലും അപ്പോൾ പിന്തുടരുന്ന ഒരു ചിന്താധാരയുടെ പശ്ചാത്തലത്തിൽ വിശദീകരിക്കുക എളുപ്പമാണെന്നു തോന്നുന്ന ഒരു നിയമത്തെ, വിഷയവിഭജനപ്രകാരം അതുമായി ബന്ധമില്ലാത്തതെന്നു പറയാവുന്ന സന്ദർഭത്തിലും പാണിനി ഉൾപ്പെടുത്തി.
തന്റെ വ്യാകരണനിയമങ്ങൾക്ക് പാണിനി പ്രധാനമായും ആശ്രയിച്ചത് രണ്ടു സങ്കല്പങ്ങളെയാണ്‌: എല്ലാ നാമങ്ങളും ക്രിയകൾ പരിണമിച്ചുണ്ടാകുന്നവയാണെന്നും, വാക്കുകൾ രൂപപ്പെടുന്നത് പ്രത്യയങ്ങളെ ആശ്രയിച്ചാണെന്നുമാണ്‌ ഈ സങ്കല്പങ്ങൾ‌.
എന്നാൽ, വാക്കുകൾക്ക് അവയുടെ ഉല്പത്തിചരിത്രം വച്ചുനോക്കുമ്പോൾ ഉണ്ടാകാവുന്ന അർത്ഥം തന്നെ കല്പിക്കണമെന്ന് പാണിനി നിർബ്ബന്ധിച്ചില്ല.
വാക്കിന്റെ ഘടന പരിശോധിക്കുമ്പോൾ കിട്ടുന്ന അർത്ഥത്തേക്കാൾ, സാമാന്യ ഉപയോഗത്തിന്റെ ബലത്തിൽ അതിനു കിട്ടിയേക്കാവുന്ന വ്യത്യസ്തമായ അർത്ഥത്തിന്‌ പ്രാധാന്യമുണ്ടെന്ന് അദ്ദേഹം സമ്മതിച്ചു.
അനുബന്ധപാഠങ്ങൾ ശിവസൂത്രങ്ങൾ
അഷ്ടാധ്യായിയുടെ തുടക്കത്തിനു മുൻപ്, സംസ്കൃതഭാഷയിലെ വർണ്ണങ്ങളെ 14 വർഗ്ഗങ്ങളായി തിരിച്ച്, ഓരോ വർഗ്ഗത്തേയും പ്രതിനിധാനം ചെയ്യുന്ന പ്രതീകങ്ങൾ നിഷ്കർഷിച്ചിട്ടുള്ള ഒരു സൂത്രമാല ചേർക്കുക സാധാരണമാണ്‌.
സൂത്രമാലയിലെ ആദ്യത്തെ നാലു സൂത്രങ്ങളിൽ സ്വരങ്ങളും അവസാനത്തെ പത്തു സൂത്രങ്ങളിൽ വ്യഞ്ജനങ്ങളും ക്രമീകരിച്ചിരിക്കുന്നു.
അഷ്ടാധ്യായിൽ സംസ്കൃതത്തിലെ വർണങ്ങളേയും, വർണഗണങ്ങളേയും പരാമരിശിക്കുന്നത് ഈ സൂത്രമാലയിലെ വർഗ്ഗീകരണവും പ്രതീകവ്യവസ്ഥയും  പിന്തുടർന്നാണ്‌.
പ്രത്യാഹാരസൂത്രങ്ങൾ എന്നാണ്‌ ഈ സൂത്രമാല അറിയപ്പെടുന്നത്.
പരമശിവൻ നേരിട്ട് പാണിനിയ്ക്ക് വെളിപ്പെടുത്തിക്കൊടുത്തതെന്ന വിശ്വാസത്തിന്റെ അടിസ്ഥാനത്തിൽ, ശിവസൂത്രങ്ങൾ , മഹേശ്വരസൂത്രങ്ങൾ എന്നീ പേരുകളും ഇതിനുണ്ട്.
ഇത് പാണിനി സ്വയം എഴുതിയതോ, മുന്നേ ഉണ്ടായിരുന്നതോ എന്നു വ്യക്തമല്ല.
ധാതുപാഠം, ഗണപാഠം
അഷ്ടാധ്യായിയുടെ പാഠത്തിനൊടുവിൽ ധാതുപാഠം, ഗണപാഠം എന്നിങ്ങനെ രണ്ടു പാഠങ്ങൾ അനുബന്ധമായി കാണാം.
ധാതുപാഠം ക്രിയാമൂലങ്ങളുടേയും ഗണപാഠം നാമമൂലങ്ങളുടേയും പട്ടികയാണ്‌.
അഷ്ടാധ്യായിയുടെ പാഠം കാര്യമായ കൂട്ടിച്ചേർക്കലുകൾ ഇല്ലാതെ പകർന്നുകിട്ടിയിട്ടുണ്ടെങ്കിലും, ധാതുപാഠത്തിന്റേയും ഗണപാഠത്തിന്റേയും സ്ഥിതി അതല്ല.
ആ പട്ടികകളിൽ വാക്കുകളോട് ചേർന്നുകാണുന്ന അവയുടെ അർത്ഥം പിൽക്കാലങ്ങളിൽ എഴുതിച്ചേർക്കപ്പെട്ടവയാണെന്ന് കരുതപ്പെടുന്നു.
ഭാഷ്യങ്ങൾ, നിരൂപണങ്ങൾ
അഷ്ടാധ്യായിയെ പിന്തുടർന്ന്, അതിന്റെ വ്യാഖ്യാനങ്ങളും നിരൂപണങ്ങളുമായ രചനകളുടെ ഒരു പരമ്പര തന്നെ ഉണ്ടായി.
അവയിൽ ഏറ്റവും ആദ്യത്തേത് വ്യാദി-യുടെ, ഒരു ലക്ഷം പദ്യങ്ങളുള്ള "സംഗ്രഹം" ആയിരുന്നു.
പിൽക്കാലലേഖകന്മാരുടെ രചനകളിൽ ഉദ്ധരണികൾ വഴി കിട്ടിയ ശകലങ്ങൾ മാത്രമാണ്‌ ആ ബൃഹദ്‌കൃതിയിൽ ഇന്ന് അവശേഷിച്ചിട്ടുള്ളത്.
ഭരദ്വാജൻ, സുനഗൻ, വ്യാഘ്രഭൂതി, വൈയാഹ്രയപാദൻ തുടങ്ങിയവരുടെ വ്യാഖ്യാനങ്ങളും ഇതുപോലെ നഷ്ടീഭവിച്ചു.
അഷ്ടാധ്യായിയുടെ ലഭ്യമായതിൽ ഏറ്റവും പഴയ ഭാഷ്യം, ഒന്നോ-രണ്ടോ നൂറ്റാണ്ടുകൾക്കു ശേഷം കാത്യായനൻ രചിച്ച വാർത്തിക ആണ്‌.
അഷ്ടാധ്യായിയിലെ മൂന്നിലൊന്നോളം സൂത്രങ്ങൾ വ്യാഖ്യാനിച്ച കാത്യായനൻ, പലയിടങ്ങളിലും പാണിനിയെ വിമർശിക്കുകയും തിരുത്തുകയും ചെയ്തു.
പാണിനിയുടെ രചനയുടെ ഏറ്റവും പ്രസിദ്ധമായ നിരൂപണം ക്രി.
രണ്ടാം നൂറ്റാണ്ടിൽ പതഞ്ജലി രചിച്ച മഹാഭാഷ്യം ആണ്‌.
പാണിനിയെ ബഹുമാനപൂർ‌വം സമീപിക്കുന്ന പതജ്ഞലി കാത്യായനന്റെ വിമർശങ്ങൾക്ക് മറുപടി പറയുന്നതിനൊപ്പം, ചില കാര്യങ്ങളിൽ പാണിനിയോട് വിയോജിക്കുന്നുമുണ്ട്.
പാണിനീയ സൂക്തങ്ങൾക്ക് സുവ്യക്തവും യുക്തിയുക്തവുമായ ഭാഷ്യം ചമച്ച പതഞ്ജലിയുടെ സ്വച്ഛവും സ്ഫുടവുമായ ശൈലി, സംസ്കൃതഗദ്യത്തിന്റെ ഏറ്റവും സുന്ദരമായ മാതൃക എന്നു വിശേഷിപ്പിക്കപ്പെട്ടിട്ടുണ്ട്.
സംഭാഷണശൈലിയിൽ രസകരമായി എഴുതപ്പെട്ടിട്ടുള്ള പതഞ്ജലിയുടെ കൃതിയ്ക്കു തന്നെ ഒട്ടേറെ ഭാഷ്യങ്ങൾ ഉണ്ടായിട്ടുണ്ട്.
കാത്യായനന്റേയും പതജ്ഞലിയുടേയും ഭാഷ്യങ്ങൾ അഷ്ടാധ്യായിയുടെ മുഴുവൻ പാഠവും പരിഗണിക്കുന്നില്ല.
അഷ്ടാധ്യായിയുടെ ലഭ്യമായ സമ്പൂർണ്ണ നിരൂപണങ്ങളിൽ ഏറ്റവും പഴയത്, ബുദ്ധമതാനുയായികളായിരുന്ന വാമനനും ജയാദിത്യനും ചേർന്ന് ക്രി.
ആറാം നൂറ്റാണ്ടിൽ രചിച്ച കാശികവൃത്തി ആണ്‌.
പ്രക്രിയക്രമങ്ങൾ
ഈ ഭാഷ്യങ്ങൾ എല്ലാം എഴുതപ്പെട്ടശേഷവും സംസ്കൃതഭാഷയുടെ ധൃതപഠനത്തിൽ അഷ്ടാദ്ധ്യായി ഏറെ സഹായകമായിരുന്നില്ല.
വിഷയവിഭജന പദ്ധതിയിൽ നിന്ന് പലയിടങ്ങളിലും വ്യതിചലിക്കുന്ന അതിന്റെ ക്രമരാഹിത്യവും, സന്ധി, ശബ്ദരൂപങ്ങൾ, സ്ത്രീപ്രത്യയങ്ങൾ തുടങ്ങിയ വിഷയങ്ങളെ അത് വേണ്ടപോലെ പരിഗണിക്കുന്നില്ല എന്നതും പ്രശ്നമായി.
അതിനാൽ, അഷ്ടാധ്യായിയെ പുന:ക്രമീകരിച്ചും വികസിപ്പിച്ചും ഉള്ള പ്രക്രിയക്രമങ്ങൾ 12-ആം നൂറ്റാണ്ടുമുതൽ പലരും എഴുതാൻ തുടങ്ങി.
16-ആം നൂറ്റാണ്ടിൽ മേല്പത്തൂർ നാരായണ ഭട്ടതിരി എഴുതിയ പ്രക്രിയാസർ‌വസ്വം അത്തരത്തിൽ ഒന്നാണ്‌.
കേരളത്തിൽ അതിന്‌ ഏറെ പ്രചാരം ഉണ്ടായിരുന്നു.
എങ്കിലും അഷ്ടാധ്യായിയുടെ പ്രക്രിയാപാരമ്പര്യത്തിലെ ഏറ്റവും പ്രസിദ്ധമായ രചന, മറാത്താ വൈയാകരണനായ ഭട്ടോജി ദീക്ഷിതർ 17-ആം നൂറ്റാണ്ടിൽ രചിച്ച സിദ്ധാന്തകൗമുദി ആണ്‌.
ഇതരഭാഷകളിലെ സ്വാധീനം
സംസ്കൃതത്തിനു പുറമേയുള്ള ഭാരതീയ ഭാഷകളും അഷ്ടാധ്യായിയിലെ വ്യാകരണവ്യവസ്ഥ ഒരളവുവരെ ഉപയോഗിച്ചിട്ടുണ്ട്.
പാലിയും മറ്റു പ്രാകൃതഭാഷകളും ഇതിനുദാഹരണമാണ്‌.
സംസ്കൃതത്തിന്റേതിൽ നിന്നു ഭിന്നമായ ഭാഷാഗോത്രത്തിൽ പെടുന്ന ദ്രാവിഡഭാഷകൾ പോലും അഷ്ടാധ്യായിയുടെ സ്വാധീനത്തിൽ വന്നു.
തമിഴിലെ തൊൽകാപ്പിയം , മലയാളത്തിലെ ലീലാതിലകം , തെലുങ്കിലെ ആന്ധ്രാശബ്ദചിന്താമണി , കന്നഡയിലെ കർണാടകഭാഷാഭൂഷണം, ശബ്ദമണിദർപ്പണം എന്നിവ അഷ്ടാധ്യായിയുടെ പാരമ്പര്യത്തിൽ പെടുന്ന രചനകളാണ്‌.
ഈ പരമ്പരയിൽ പെടുന്ന ദ്രാവിഡഭാഷാരചനകളിൽ ഒടുവിലത്തേത്, ഇരുപതാം നൂറ്റാണ്ടിന്റെ തുടക്കത്തിൽ എ.ആർ. രാജരാജവർമ്മ മലയാളത്തിൽ എഴുതിയ കേരളപാണിനീയം ആണ്‌.
‌ വിമർശനം
ഭാഷാപഠനത്തിനു പിന്നിലുള്ള ധൈഷണികപ്രക്രിയയെക്കുറിച്ച് പാണിനി ഒന്നും പറയുന്നില്ലെന്ന് പാണിനിയുടെ വ്യാകരണത്തെ നോം ചോംസ്കിയുടെയും ഭാഷാസിദ്ധാന്തങ്ങളുടെ പശ്ചാത്തലത്തിൽ വിലയിരുത്തുന്ന കെ.എ. ജയശീലൻ ചൂണ്ടികാട്ടുന്നു.
" വ്യാകരണമെന്നത് നമ്മൾ സൃഷ്ടിക്കുന്നതല്ല, നമ്മുടെ തലച്ചോറിൽ മുൻകൂറായി നിലനിൽക്കുന്നതാണെന്ന തിരിച്ചറിവാണ്" പാണിനിയുടെ വ്യാകരണവും ആധുനിക ഭാഷാശാസ്ത്രവും തമ്മിലുള്ള ഏറ്റവും മൗലികമായ വ്യത്യാസമെന്ന് അദ്ദേഹം പറയുന്നു.
ഭാഷയെ വിശദീകരിക്കാനുള്ള ഏറ്റവും നല്ല വഴി വ്യാകരണമല്ലെന്നു തിരിച്ചറിഞ്ഞ ചോംസ്കി ഏറ്റവും കുറച്ചു നിയമങ്ങൾ കൊണ്ടു ഭാഷയെ വിശദീകരിക്കാൻ ശ്രമിച്ചെന്നും അതാണു ഭാഷയെ മനസ്സിലാക്കാനുള്ള മാർഗ്ഗമെന്നും വാദിക്കുന്ന ജയശീലൻ, പാണിനിയുടേത് ഭാഷാശാസ്ത്രത്തിന്റെ ചരിത്രാതീതകാലവും നമ്മുടേത് അതിന്റെ ചരിത്രകാലവും ആകാമെന്നും പറയുന്നു.